Zum Oschterhaas

Zum Oschterhaas iss en Gedicht ass gschriwwe waar bei 'm Ezra Grumbine (1845-1923).

Oh, Oschterhaas, Du guudes Dier!

Du bischt mir lieb un siess;

Dei Oyer tasta besser als

Des bescht gekochtes G’mies!

Dei Ohre, die sinn grooss un lang,

Dei Schwanz iss katz gebappt; -

Dieweil mir schloofe, kummscht du schtill

In unser Haus gedappt.

Du legscht dei Oyer in mei Hut,

Un gackscht kenn eenzich Watt;

Duhscht alles in de schtille Nacht,

No gehscht du widder fatt.

M’r heert dich net, m’r seht dich net,

Doch bischt en guuder Haas;

Du kummscht un gehscht dei eegner Weg,

Graad wie der Santy Claus.

Du bischt kenn brauner Choc’lat-Haas

Mit Ohre lang un g’schpitzt;

Mit schteife Bee un schteifer Hals,

Wu in de Fenschtre sitzt.

Oh nee! Du bischt kenn Zucker-Haas,

Dei Oy kenn Zucker-G’schleck;

Net g’macht in Fact’ries un in Schepp -

Net halwer Fareb un Dreck!

Dei Oyer, die sinn glatt un brau,

Sie sinn kenn Choc’lat-Trash;

Sie fiedra, wann m’r hungrich iss

So guud wie Brot un Hasch!

(Ezra Grumbine)

Abdeeling:Pennsylvanisch-deitsche Schtories unn Gedichder